
2063 FAKULTET ORGANIZACIJE I INFORMATIKE U VARAŽDINU
				
OBRAZLOŽENJE OPĆEG DIJELA FINANCIJSKOG PLANA

Financijski plan napravljen je u skladu s Uputama za izradu prijedloga državnog proračuna Republike Hrvatske za razdoblje 2026. - 2028. koje je poslalo Ministarstvo financija te u skladu s Uputama za izradu  i dostavu prijedloga financijskih planova proračunskih korisnika razdjela 080 – Ministarstvo znanosti, obrazovanja i mladih za razdoblje 2026. – 2028.,  dostavljenih od strane Ministarstva znanosti, obrazovanja i mladih te prema limitima za programsko financiranje javnih visokih učilišta dostavljenih od strane Sveučilišta u Zagrebu.   

PRIHODI I PRIMICI

Ukupni planirani prihodi za 2026. godinu iznose 13.280.221 € od čega se 13.278.221 € odnosi na opće prihode poslovanja, dok se 2.000 € prihoda planira od nefinancijske imovine. 

Ukupni prihodi poslovanja planirani su iz izvora 11 (opći prihodi i primici), izvora 581 (Mehanizam za oporavak i otpornost), izvora 31 (vlastiti prihodi), izvora 43 (prihodi za posebne namjene), izvora 5011 (pomoći iz državnog proračuna), izvora 52 (ostale pomoći) te izvora 61 (donacije) dok se prihodi od nefinancijske imovine planiraju sa izvora 71 (prihodi od prodaje ili zamjene nefinancijske imovine i naknade štete s naslova osiguranja). Prihodi od EU projekata planiraju se iz izvora 5100 (programi Unije),  te izvora 563 (Europski fond za regionalni razvoj).

Dinamika oko vrsta prihoda postoji eventualno oko njihovog postotka sudjelovanja u ukupnim prihodima, dakle eventualne promjene uslijed smanjenja ili povećanja. U planu za 2026. godinu i projekcijama za 2027. i 2028. godinu nema većih promjena osim prihoda za EU projekte kod kojih većina projekata završava 2026. godine odnosno 2027. godine pa se pojedini izvor financiranja smanjuje. Predviđamo da će ponovo doći do povećanja pojedinih izvora EU projekata u narednim godinama nakon uspješnih i odobrenih prijava.

Izvor 11 i izvor 581
[bookmark: _Hlk115337888]Prihodi iz izvora 11 (osnovna, razvojna i izvedbena proračunska komponenta) planirani su za 2026. godinu u ukupnom iznosu od 7.567.656 € u skladu sa zadanim limitima za programsko financiranje javnih visokih učilišta dostavljenima od strane Sveučilišta u Zagrebu. Projekcije za 2027. i 2028. godinu su također u skladu sa dostavljenim limitima.

Prihodi iz izvora 581 (dio razvojne proračunske komponente) planirani su za 2026. godinu u ukupnom iznosu od 249.432 € u skladu sa zadanim limitima za programsko financiranje javnih visokih učilišta dostavljenima od strane Sveučilišta u Zagrebu. Projekcije za 2027. i 2028. godinu su na razini plana za 2026. godinu.


[bookmark: _Hlk115337920]
Ostali izvori – 31, 43, 5011, 52, 61, 71, 5100, 563
[bookmark: _Hlk115338654]Prihodi iz izvora 31, 43, 5011, 52, 61, 71, 5100, 563 planirani su za 2026. godinu u skladu s realizacijom tekuće godine te budžetom EU projekata.  Projekcije, za sve izvore osim za EU projekte, planirane su za 2027. godinu uz povećanje od 4%, dok je projekcija za 2028. godinu na razini 2027. godine.

RASHODI I IZDACI

Ukupni planirani rashodi za 2026. godinu iznose 14.216.209 € od čega se 10.940.180 € odnosi na  rashode poslovanja, a 3.276.029 € rashoda se planira za nefinancijsku imovinu. 

Izvor 11
Rashodi koji se financiraju iz izvora 11 (rashodi vezani uz osnovnu, razvojnu i izvedbenu proračunsku komponentu) planirani su za 2026. godinu u ukupnom iznosu od 7.567.656 € u skladu sa zadanim limitima dostavljenima od strane Sveučilišta u Zagrebu.  Projekcije za 2027. i 2028. godinu su također u skladu sa dostavljenim limitima.

Rashodi koji se financiraju iz izvora 581 (dio razvojne proračunske komponente) planirani su za 2026. godinu u ukupnom iznosu od 249.432 € u skladu sa zadanim limitima za programsko financiranje javnih visokih učilišta dostavljenima od strane Sveučilišta u Zagrebu. Projekcije za 2027. i 2028. godinu su na razini plana za 2026. godinu.

U strukturi rashoda, najviše se planira za plaću, prijevoz, ostale rashode za zaposlenike, za troškove prekovremenog rada, troškove energije, službena putovanja, uredsku opremu i namještaj te intelektualne usluge.


Ostali izvori – 31, 43, 5011, 52, 61, 71, 5100, 563
Rashodi iz izvora 31, 43, 5011, 52, 61, 71, 5100, 563 planirani su za 2026. godinu u skladu s realizacijom tekuće godine te budžetom EU projekata. Projekcije, za sve izvore osim za EU projekte, planirane su za 2027. godinu uz povećanje od 4%, dok je projekcija za 2028. godinu na razini 2027. godine. Izvori 5100 i 563 odnose se na EU projekte i njihovo planiranje ovisi o pojedinačnim planovima projekata te o dostavljenim podacima o planiranim projektima ako se sredstva doznačuju od strane proračunskog korisnika (Sveučilište, Zaklada).  

Iz navedenih izvora najviše se pokrivaju troškovi redovnog rada zaposlenika i njihovih materijalnih troškova za one zaposlenike koji ne primaju plaću iz Centralnog obračuna plaća, a postoji potreba za njihovim radom za nesmetano provođenje svih aktivnosti Fakulteta; troškovi energije, intelektualne usluge, nabava uredske opreme i namještaja. Govoreći o kapitalnim rashodima, postoji stalna potreba ulaganja u računalnu opremu zbog brzog zastarijevanja i trošenja iste, ulaganja u software te stalna investicijska ulaganja (ulaganje u postojeće zgrade Fakulteta).  U početnoj fazi je i izgradnja Regionalnog centra za predinkubaciju u pametnoj industriji. Projekcije planova za 2027. i 2028. su znatno manje u odnosu na plan za 2026. godinu iz razloga što jedan dio projekata završava u navedenom razdoblju. Većina rashoda na projektima se odnosi na pokrivanje plaća zaposlenika na projektima, troškove službenih putovanja, troškove kotizacija, intelektualne usluge, troškove nabave uredskog materijala te opreme.


PRIJENOS SREDSTAVA IZ PRETHODNE I U SLJEDEĆU GODINU

U planu za 2026. godinu prijenos sredstava iz prethodne godine (donos) planira se na razini od 1.185.989 € od čega se na izvoru 31 planira 935.989 € te na izvoru 43 planira se 250.000 €. Za prijenos u narednu 2027.godinu planira se 250.000 € godinu sa izvora 43, budući da će se planirani donos sa izvora 31 koristiti za financiranje izgradnje Regionalnog centra. Radi se o sredstvima pretežno na redovnom računu Fakulteta, a za projektnu aktivnost planirani su uravnoteženi iznosi prihoda i rashoda iako na pojedinim projektima dolazi do stanja neutrošenih sredstava ili, s druge strane, predfinanciranja unutar kalendarske godine.


UKUPNE I DOSPJELE OBVEZE

U priloženoj tablici prikazano je stanje ukupnih i dospjelih obveza na dan 31. prosinca 2024. godine te stanje ukupnih i dospjelih obveza na dan 30. lipnja tekuće 2025. godine.

	
	Stanje obveza na dan 31.12.2024.
	Stanje obveza na dan 30.06.2025.

	Ukupne obveze
	588.417,49 €
	790.855,08 €

	Dospjele obveze
	1.848,36 €
	1.483,53 €




[bookmark: _GoBack]U Varaždinu, 22. prosinca 2025. godine


DEKANICA:

 prof. dr. sc. Marina Klačmer Čalopa

